Αγαπητέ κ. Φερεντίνο,

Σχετικά με το αίτημά σας για ενημέρωση περί ύπαρξης γλουτένης στα προϊόντα μας θα θέλαμε να σας ενημερώσουμε για τα παρακάτω:

Όλα τα προϊόντα που διακινεί η MARS HELLAS στην αγορά της Ελλάδος, φέρουν ευδιάκριτη επιγραφή των συστατικών τους καθώς και επισήμανση με **Bold** γράμματα όλων των αλλεργιογόνων συστατικών .

Σχετικά με την περιεκτικότητα γλουτένης στα προϊόντα Uncle Ben’s® που αναφέρονται παρακάτω θα θέλαμε να σας ενημερώσουμε ότι **τα ίχνη γλουτένης είναι < 20 ppm (mg/ Κg) εκτός των προϊόντων που φέρονται ως ακατάλληλα.** Σε κανένα προϊόν Uncle Ben’s® δε χρησιμοποιείται γλουτένη κατά την παραγωγή.

* Uncle Ben’s® Parboiled & Risotto (Dry Rice): Τα συσκευασμένα ρύζια Uncle Ben’s® 500gr, 1kg, 2kg είναι **ΧΩΡΙΣ ΓΛΟΥΤΕΝΗ και κατάλληλα για καταναλωτές που πάσχουν από κοιλιοκάκη**
* Ρύζι Uncle Ben’s® Express: Το Uncle Ben’s® Basmati Express 250gr, το Uncle Ben’s® Ινδικό ρύζι με Λαχανικά Express 250gr και το Uncle Ben’s® Μεξικάνικο Ρύζι Express 250gr είναι κατάλληλα για κατανάλωση από καταναλωτές που πάσχουν από κοιλιοκάκη. Το Uncle Ben’s® Κινέζικο Ρύζι Express 250gr **δεν είναι κατάλληλο.** (Κανένα από τα ρύζια Express δεν είναι GLUTEN-FREE)
* Όσον αφορά στις σάλτσες Uncle Ben’s®: Οι Sweet Chili, Extra Spicy & Cantonese (κινέζικες) **δεν είναι κατάλληλες** για καταναλωτές που πάσχουν από κοιλιοκάκη. **(Καμία σάλτσα Uncle Ben’s® δεν είναι GLUTEN-FREE)**

Συνιστούμε , σε καταναλωτές με ευαισθησία στη γλουτένη να συμβουλεύονται τον ιατρό τους για το αν το προϊόν μας είναι κατάλληλο γι’ αυτούς προς κατανάλωση και για οποιαδήποτε αμφιβολία ή ερώτηση να μας καλούν στο 210 8196200.

Με εκτίμηση,

Τμήμα Φροντίδας Καταναλωτή Mars Hellas